**ГРАНЕ ПОЉОПРИВРЕДЕ; ИНДУСТРИЈА; ЕНЕРГЕТИКА; РУДАРСТВО; ТЕШКА И ЛАКА ИНДУСТРИЈА**

1. **ГРАНЕ ПОЉОПРИВРЕДЕ** - **Пољопривреда** се дели на две гране: **земљорадњу и сточарство.** Земљорадња обухвата обраду земљишта и гајење биљних култура, а подељена је на **ратарство, воћарство и виноградарство**.

* **РАТАРСТВО** (производња жита, индустријског, крмног биља и поврћа. Међу житарицама се највише узгајају кукуруз и пшеница, мање раж, јечам и овас.
* Кукуруз у Срему, Мачви, Банату...;
* Пшеница у Мачви, Стигу, Поморављу...;
* Поврће – **кромпир**, **купус** (околина Футога), **паприка** (Трстеник,Лесковац..); **пасуљ (**сорте тетовац и градишћанац).
* Индустријске биљкесу сунцокрет, соја, уљана репица; шећерна репа, дуван и хмељ.
* **ВОЋАРСТВО** –се односи на производњу воћа ( шљива, малина, јабука и крушка, вишња, бресква и кајсија, трешња...).
* **ВИНОГРАДАРСТВО**  се односи на винову лозу и производњу вина (Фрушка Гора, Вршац, Прокупље...).

**СТОЧАРСТВО** -грана пољопривреде која обухвата узгој домаћих животиња. Дели се на говедарство, овчарство, свињогојство, козарство, коњарство и живинарство.

Према степену развијености разликујемо: екстензивно (неразвијено) и интензивно (развијено) сточарство.

**ШУМАРСТВО** - Најраспрострањеније су **листопадне шуме**, затим четинарске и мешовите. Листопадне врсте: буква, храст, цер, врба, топола, јасен...Четинарске врсте су смрча, јела, ариш, црни бор и бели бор.

1. **ИНДУСТРИЈА** се бави прерадом сировина у полупроизводе и готове производе.

**Подела индустрије према предмету рада** – екстрактивна и прерађивачка. **Екстрактивна индустрија** се односи на експлоатацију (вађење) минералних сировина**; прерађивачка индустрија** се односи на прераду сировина минералног, биљног и животињског порекла.

**Подела индустрије према врсти производа** на: тешку и лаку.

**Тешка индустрија** обухвата: енергетику, рударство, металургију, металопрерађивачку, машинску, електроиндустрију, тешку хемијску и индустрију грађевинског материјала.

**Лака индустрија обухвата**: прехрамбену, текстилну, индустрију коже и обуће, гуме, дрвну, дуванску и лаку хемијску.

3. **ЕНЕРГЕТИКА** - грана тешке индустрије која се бави добијањем енергије из различитих енергетских извора. Енергентски извори могу бити обновљиви и необновљиви. **Обновљиви извори енергије** су соларна енергија, енергија воде,еолска енергија, геотермална енергија и енергија биомасе.

**Необновљиви извори енергије** су фосилна горива – угаљ, нафта, природни гас и нуклеарна енергија.

* **Угаљ** је настао таложењем биљних остатака у воденој средини, милионима година. Разликујемо лигнит, мрки и камени угаљ. Налазишта **лигнита** су: Колубарски, Костолачки, Косовски и Метохијски басен. Налазишта **мрког угља** су Сењско – ресавски, Сокобањски и Боговински басен. **Камени угаљ** је пронађен у Ибарском и Тимочком басену.
* **Нафта** је настала таложењем угинулих морских организама на морском дну. Мале резерве су у **Банату** ( налазишта Јерменовци, Велика Греда, Келебија, Елемир, Бока, Кикинди);али и у **Бачкој**

( Велебит, Бечеј, Турија).

* **Електрична енергија** – се добија у хидроелектранама и термоелектранама.
* **Термоелектране** – у близини налазишта лигнита. Најпознатије ТЕ су: „**Никола Тесла**“ код Обреновца; „**Костолац А и Б**“ у Костолцу; „**Обилић А и Б**“ на Косову и Метохији.
* **Хидроелектране** - на рекама великог пада и протицаја. Најпознатије ХЕ су подигнуте на Дунаву, Дрини, Западној Морави, Ибру, Увцу...
* На Дунаву – „**Ђердап 1 и 2**“;
* На Дрини – **„Бајина Башта“ и „ Зворник“;**
* На Западној Морави – **„Овчар Бања“ и „Међувршје**“;
* На Увцу – „**Кокин брод“;**

1. **РУДАРСТВО –** У Србији постоје налазишта црних, обојених и племенитих метала.

* **Руде црних метала**– су руде гвожђа и оплемењивачи челика (хром, манган, молибден, никл, кобалт, кадмијум и волфрам).
* **Руде обојених метала**– су бакар, олово и цинк, антимон.
* **Племенити метали** су злато, сребро, платина и паладијум**.** Добијају се прерадом бакарне и оловно-цинкане руде. Главна налазишта **злата** су на територији **Бора, Мајданпека, Дели Јована** (Источна Србија), као и у речном наносу **Пека, Млаве,** **Тимока и Ресаве**.

**Неметали** су магнезит, цементни лапорац, глина, камен...

1. **ТЕШКА ИНДУСТРИЈА** – обухвата металопрерађивачку, машинску, електроиндустрију, тешку хемијску и индустрију грађевинског материјала.

* **Металопрерађивачка индустрија –** бави се обрадом метала (ливење, ваљање, ковање...) и производњом металних производа (жице, лимови, цеви, радијатори, пећи..). Најпознатија ваљааоница бакра и алуминијума је у Севојну код Ужица.
* **Машинска индустрија–**производи пољопривредне машине, грађевинске, рударске машине...
* **Електроиндустрија –**производи машине за производњу, пренос и потрошњу електричне енергије (трансформатори, генератори, апарати за домаћинство...).
* **Тешка хемијска индустрија–** производи пластичне масе, детерџенте, боје, лакове, вештачка ђубрива...

1. **ЛАКА ИНДУСТРИЈА –** обухвата следеће подгране: прехрамбену, текстилну, лаку хемијску, дуванску, индустрију коже и обуће.

**Прехрамбена** индустрија је разноврсна: млинско-пекарска, индустрија шећера, уља, млека, меса, индустрија прераде воћа и поврћа и индустрија безалкохолних пића.

* **Уље** се производи у Врбасу, Зрењанину**..;**
* **Шећер** у Врбасу, Црвенки...;
* **Прерада млека**– највеће млекаре су у Београду, Шапцу, Суботици..

**Текстилна индустрија** – обухвата производњу тканина, одевних предмета, аутомобилских пресвлака...

**Лака хемијска индустрија**– производи лекове, козметику, средства за личну хигијену, боје, лепкове и лакове. Фабрике лекова постоје у Земуну, Вршцу, Шапцу и Лесковцу.

**Дрвна индустрија**– прерада дрвета и производња намештаја, резане грађе, папира и целулозе. Фабрике намештаја су у Крагујевцу, Врању, Нови Пазару...

**Индустрија дувана** – у Нишу, Врању, Сенти и Инђији.

**Индустрија гуме** – у Пироту, Београду, Крушевцу...

**ПИТАЊА ЗА ПРОВЕРУ ЗНАЊА:**

1. Које две гране чине пољопривреду?
2. Наведи примере најзначајнијих житарица и индустријских биљака у Србији.
3. Наброј гране сточарства.
4. У чему је разлика између екстензивног и интензивног сточарства?
5. Које врсте дрвећа су најзаступљеније у шумама Србије?
6. Шта је индустрија?
7. Како се индустрија дели према врсти производа и предмету рада?
8. Наброј обновљиве и необновљиве енергетске ресурсе.
9. Која су најважнија налазишта лигнита, мрког и каменог угља у Србији?
10. На којим рекама су подигнуте следеће хидроелектране: ХЕ „Ђердап“, ХЕ „Бајина Башта“, ХЕ „Овчар Бања“, ХЕ „ Кокин Брод“ ? **(Реке пронаћи на карти Србије).**
11. Наброј руде црних, обојених и племенитих метала.
12. Шта производе металопрерађивачка, машинска, електроиндустрија и тешка хемијска индустрија?
13. Које су најзначајније подгране лаке индустрије?